open-index/open-wikipedia-markdown huggingface dataset:
Toivakan kirkko

**Toivakan kirkko** on Jyväskylän seurakunnan kirkko Toivakassa.

Päätytornillinen pitkäkirkko rakennettiin arkkitehti L. I. Lindqvistin suunnitelmien mukaan vuosina 1879–1882. Kellotapuli on valmistunut aiemmin vuonna 1871. Tyyliltään kirkko edustaa uusgotiikkaa. Toivakan kirkko sijaitsee Syrjäharjulla, josta sen torni erottuu kirkonkylän halki kulkevalle päätielle.

Kirkko korjattiin 1920-luvulla arkkitehti Alvar Aallon johdolla. Aalto suunnitteli kirkkoon myös kirkkoesineistöä. Aallon käsialaa olivat kirkon katon aiemmat maalaukset, kattokruunu, saarnatuolin koristelu, kaksi takorautaista kynttilänjalkaa, valaisimet ja kynttilät. Lisäksi Alvar Aalto on piirtänyt alttaritaulun yläpuolella olevan lasimaalauksen, joka on edelleen kirkossa nähtävillä. Vuonna 1973 toivakkalainen taiteilija Pellervo Lukumies maalasi kirkon erikoiset kattomaalaukset. Maalauksissa esimerkiksi Jeesus esitetään pukeutuneena muotivaatteisiin. Nykyään poptaiteen ja Raamatun ja Kalevalan pohjalta luodut maalaukset ovat Toivakan matkailuvaltti.

## Lähteet

## Aiheesta muualla

*Toivakan kirkko
*
* Toivakan kirkon kattomaalauksista . Pirkko Tamminen 2013. PDF. Viitattu 3.1.2014.
* 
*
George Hope Verney

**George Hope Verney**, vuodesta 1888 *George Hope Lloyd Verney* (5. maaliskuuta 1842 – 14. kesäkuuta 1896), baronetti, oli brittiläinen eversti.  Hän kehitti nelikätisen shakin, josta hän kirjoitti 1881 kirjan *Four-Handed Chess*. Hän oli esittänyt menetelmän ensin lehdessä, mutta hyvä palaute innosti hänet kirjoittamaan kirjan. 1885 hän kirjoitti kirjan *Chess Eccentricities* shakin monista muunnelmista.
Hän sai kapteenin arvon palvellessaan kiväärijoukoissa. Everstin arvo hänelle myönnettiin hänen palvellessaan 3. pataljoonassa Hampshiren rykmentissä. 11. helmikuuta 1888 hänen nimensä muuttui virallisesti muotoon George Hope Lloyd-Verney. Hän asui perheineen Esherissa Surreyssa.

Hänen puolisonsa oli vuodesta 1866 Harriet Julia Morforwyn Hinde, ja heillä oli viisi lasta, joista poika Harry Lloyd Verney oli sihteerinä kuningatar Maryn palveluksessa.

## Lähteet
Moldavian sosialistisen neuvostotasavallan vaakuna

**Moldavian sosialistisen neuvostotasavallan vaakuna** oli Moldavian sosialistisen neuvostotasavallan tunnus, joka hyväksyttiin Moldavian SNT:n vaakunaksi 10. helmikuuta 1941.

Vaakunaan on kuvattu vehnän ja maissin tähkiä, rypäleitä ja päärynöitä, jotka symboloivat maataloutta. Nouseva aurinko symboloi Moldavian tulevaisuutta ja punainen tähti sekä sirppi ja vasara kommunismin voittoa ja maailmanlaajuista sosialististen maiden yhteisöä. Vaakunan ympärille on kirjoitettu punaiseen nauhaan Neuvostoliiton motto *Kaikkien maiden proletariaatti, liittykää yhteen!* moldaviaksi (Пролетарь дин тоате цэриле, униць-вэ!) ja venäjäksi (Пролетарии всех стран, соединяйтесь!).
Mölyturpiaalit

**Mölyturpiaalit** (*Quiscalus*) on turpiaalien heimoon kuuluva varpuslintusuku. Mölyturpiaalien sukuun kuuluu BirdLifen mukaan seitsemän lajia.

## Mölyturpiaaleihin kuuluvia lajeja
* Antillienmölyturpiaali (*Quiscalus niger*)
* Kaitanokkaturpiaali (*Quiscalus palustris*)
* Mölyturpiaali (*Quiscalus major*)
* Nicaraguanturpiaali (*Quiscalus nicaraguensis*)
* Pihaturpiaali (*Quiscalus lugubris*)
* Pitkäpyrstöturpiaali (*Quiscalus mexicanus*)
* Purppuraturpiaali (*Quiscalus quiscula*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Quiscalus
Frederick Wollaston Hutton

Kapteeni **Frederick Wollaston Hutton**, FRS (16. marraskuuta 1836 Gate Burton, Lincolnshire – 27. lokakuuta 1905 merellä) oli englantilainen luonnontieteilijä.

Hutton kävi Southwell Grammar Schoolia ja Meriakatemian Gosportissa Hampshiressä. Hän opiskeli tieteitä King's Collegessa Lontoossa ennen kuin hänet komennettiin Royal Welch Fusiliers-joukkoihin ja hän osallistui Krimin sotaan ja Sepoykapinan kukistamiseen Intiassa 1857–1858. Hän palasi Englantiin 1860 ja ryhtyi opiskelemaan geologiaa Sandhurstissa. Samana vuonna hänet valittiin Geological Society of Londonin jäseneksi. 1861 hän laati arvostelun *The Geology*-lehteen Charles Darwinin Lajien synnystä (*The Origin of Species*). Koko elämänsä ajan Hutton oli Darwinin teorioiden tulkitsija ja Darwin kirjoitti hänelle kiitoskirjeen.

Hutton avioitui Annie Gouger Montgomerien kanssa 1863 ja luopui sotilasurastaan 1866. Hän matkusti vaimonsa ja kahden lapsensa kanssa Uuteen-Seelantiin, missä heille syntyi vielä neljä lasta. He asuivat Waikatossa, missä Hutton yritti pitää toiminnassa pellavatehdasta, mutta luovutti ja siirtyi takaisin geologian pariin. Hän liittyi Geological Survey of New Zealandin jäseneksi 1866 ja 1874 hänestä tuli Otagon provinssigeologi. 1877 hänestä tuli vastaperustetun Otagon yliopiston luonnontieteiden professori ja hän sai myös kuraattorin toimen museosta. 1880 Huttonista tuli Canterbury Collegen biologian professori ja hänet valittiin Royal Societyn jäseneksi 1892. Seuraavana vuonna hänestä tuli Canterburyn museon kuraattori. Hänet valittiin Royal Australasian Ornithologists Unionin puheenjohtajaksi ja New Zealand Instituten puheenjohtajaksi.

Hutton kuoli merellä paluumatkalla Englannista ja hänet haudattiin mereen Kapkaupungin edustalla. Hänen kunniakseen perustettiin Hutton Memorial Medal and Research Fund, joka myönnetään Uuden-Seelannin eläimistön, kasviston tai geologian hyväksi tehdystä tieteellisestä työstä.

Hutton selitti ensimmäisenä Uuden-Seelannin luonnonhistoriaa luonnonvalintateorian avulla. Hän nimesi linnuista muun muassa kalliotöyhtöpingviinin (*Eudyptes chrysocome*) alalajin *filholi*.

## Teoksia
* 1873: *Catalogue of the marine Mollusca of New Zealand, with diagnoses of the species*.
* 1881: *Catalogues of the New Zealand Diptera, Orthoptera, Hymenoptera; with descriptions of the species*.
* 1887: *Darwinism*.
* 1896: *Theoretical Explanations of the Distribution of Southern Faunas*.
* 1899: *Darwinism and Lamarckism: Old and New*.
* 1902: *The Lesson of Evolution - 1st edition*.
* 1902: *Nature in New Zealand*, yhdessä James Drummondin kanssa.
* 1904: *Index Faunae Nova-Zealandiae*.
* 1904: *The Animals of New Zealand*, yhdessä James Drummondin kanssa.

## Lähteet
* An Encyclopedia of New Zealand 1966
Liettuan sosialistisen neuvostotasavallan vaakuna

**Liettuan sosialistisen neuvostotasavallan vaakuna** hyväksyttiin Liettuan SNT:n vaakunaksi vuonna 1940.

Vaakunan vehnäntähkät ja tammenoksat symboloivat maataloutta. Nouseva aurinko symboloi Liettuan tulevaisuutta. Punainen tähti kuten myös sirppi ja vasara symboloivat kommunismin voittoa ja maailmanlaajuista sosialististen maiden yhteisöä. Vaakunan ympärillä olevaan punaiseen nauhaan on kirjoitettu Neuvostoliiton motto *Kaikkien maiden proletaarit, liittykää yhteen!* liettuaksi (Visų šalių proletarai, vienykitės!) ja venäjäksi (Пролетарии всех стран, соединяйтесь!).
Tunteellisella tuulella

**Tunteellisella tuulella** on Mamban neljäs studioalbumi. Se julkaistiin vuonna 1989 levymerkillä Sonet.
## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Tero Vaara – kitara, laulu
* Harri Wiro – kitara
* Kari Makkonen – vaaka- & pystybasso
* Petteri Korhonen – rummut

### Vierailevat muusikot
* Tapani Rinne – baritonisaksofoni
* Heikki Keskinen – tenorisaksofoni
* Antero Priha – trumpetti
* Simo Salminen – trumpetti
* Pekka Tyni – urut
* Esa Tervala & Esa Tarkiainen – steelpannut
* Riku Mattila – slidekitara
* Ville Forss – lyömäsoittimet

## Lähteet

## Aiheesta muualla
* Tunteellisella tuulella discogs.com -sivustolla
Antonio Colom

**Antonio Colom Mas** (s. 11. toukokuuta 1978 Bunyola, Mallorca, Espanja) on espanjalainen maantiepyöräilijä. Hän kilpaili ammattilaisuransa vuosina 1999–2009.

Colom on menestynyt etupäässä lyhyissä, korkeintaan viikon mittaisissa etappikilpailuissa. Hän voitti Vuelta a Andalucían kokonaiskilpailun 2002 ja Volta a la Comunitat Valencianan 2006. Yhden päivän kilpailuista muodostuvan Challenge de Mallorcan epävirallisen kokonaiskilpailun hän on voittanut 2004 ja 2009. Lisäksi hän on voittanut etapin Dauphiné Libéréssä 2007 ja Pariisi–Nizzassa 2009. 

Kansainvälinen pyöräilyliitto UCI ilmoitti kesäkuussa 2009 Colomin antaneen EPO-hormonia sisältäneen dopingnäytteen kilpailun ulkopuolisessa testissä 2. huhtikuuta 2009. Hän sai kahden vuoden kilpailukiellon ja hänen tuloksensa mitätöitiin 2.4.2009 alkaen. Hän lopetti aktiiviuransa kilpailukiellon myötä.

## Saavutuksia

;2001
:Setmana Catalana, mäkikilpailun voitto
;2002
:Vuelta a Andalucía, kokonaiskilpailun voitto
;2004
:Challenge de Mallorca, kokonaiskilpailun voitto
:Volta a la Comunitat Valenciana, kokonaiskilpailussa toinen, etapin 1 voitto, yhdistelmäkilpailun voitto
;2005
:Trofeo Calvia, voitto
:Vuelta a Murcia, kokonaiskilpailussa toinen
;2006
:Volta a la Comunitat Valenciana, kokonaiskilpailun ja etapin 4 voitto
:Baskimaan ympäriajo, kokonaiskilpailussa kolmas
:Pariisi–Nizza, kokonaiskilpailussa kolmas
;2007
:Trofeo Soller, voitto
:Dauphiné Libéré, etapin 5 voitto
;2009
:Challenge de Mallorca, kokonaiskilpailun voitto
:Trofeo Inca, voitto
:Volta ao Algarve, etapin 3 voitto
:Pariisi–Nizza, kokonaiskilpailussa viides, etapin 8 voitto
:Baskimaan ympäriajo, kokonaiskilpailussa toinen

## Lähteet
*Profiili www.cyclingarchives.com-sivustolla 
*Saavutukset www.trap-friis.dk-sivustolla 
### Viitteet
Rygge

**Rygge** on entinen Norjan kunta Østfoldin läänissä Oslonvuonon itärannalla. Sen rajanaapureita olivat pohjoisessa Moss, koillisessa Våler sekä idässä ja etelässä Råde. Kunnan korkein kohta oli *Vardeåsen* 88 metriä merenpinnasta. Vuonna 2019 kunnassa oli 16&nbsp;145 asukasta.

Vuoden 2020 alussa Rygge liitettiin Mossin kuntaan.

Ryggessä sijaitsee Norjan kuninkaallisten ilmavoimien ja Oslovuonon kodintuvajoukkojen esikunta sekä Ryggen lentoasema. Lentoasema sijaitsee Mossin kunnassa ja osin Råden kunnassa. Lentoasemalla on tukikohta 339. Squadronille (SOAS), joka operoi Bell 412 -helikoptereilla. Osasto tuotaa Norjan asevoimien erikoisjoukkojen helikopterikuljetuskapasiteetin. Lentoasemalla päivystää Sea King -pelastushelikopterit, jotka ovat valmiita osallistumaan pelastustehtäviin. Lentoasemalla on myös ilmatorjunnan henkilöstöä. Yhdysvaltojen ja Norjan välisessä vuonna 2022 päivitetyssä DCA-sopimuksessa Norja sitoutuu tarvittaessa anamaan Ryggen lentotukikohda Yhdysvaltojen käyttöön. Sopimuksen vahvistamisen jälkeen maaliskuussa 2023 Yhdysvallat ilmoittivat investoivansa kaksi miljardia Norjan kruunua Ryggen lentotukikohdan parantamiseen.  

## Nimi
Kylän nimi oli aiemmin *Ryggiof*, mikä oli käytössä keskiajan loppupuolelle. Myöhemmin nimeä on kirjoitettu myös muodoissa *Rydiof*, *Ryghia*, *Røyghe* ja *Ryggaa*.

## Kuvia

Rygge kirke 20080511-1.jpg|Ryggen kirkko
20180714 071417 Rygge to tog.jpg| Ryggen juna-asema
Moss lufthavn, Rygge.jpg| Mossin lentoasema, Rygge
Rygge Ryanair 2012-10-04T21-41-07.jpg| Lentokoneita Mossin lentoasema, Rygge
F-16 outside hangar at Rygge.JPEG| F-16 -hävittäjä lentoasemalla, Rygge 


## Muuta
Ryggellä on ystävyyskunta Suomessa, Kauhava.

## Lähteet

## Aiheesta muualla
Våler

**Våler** voi olla
* Våler, Norjan kunta Innlandetin läänissä.
* Våler, Norjan kunta Østfoldin läänissä
* Våler, Innlandetin läänin Vålerin kunnan keskutaajama.
Lou Nanne

**Louis Vincent "Lou" Nanne** (s. 2. kesäkuuta 1941, Sault Ste. Marie, Ontario, Kanada) on entinen yhdysvaltalainen jääkiekkoilija ja manageri, joka on merkittävästi vaikuttanut lajin leviämiseen USA:ssa. 

Nannen ammattilaisura kattoi vuodet 1968 – 1978, jolloin hän pelasi Minnesota North Starsissa. Ennen ammattilaisuraa puolustajana ja laitahyökkääjänä pelannut Nanne ehti luoda merkittävän uran yliopistopelaajana. Hän sai pelaajauransa aikana yhdysvaltain kansalaisuuden ja edusti maata myös neljissä arvokisoissa. 

Nannesta tuli peliuran jälkeen Minnesotan valmentaja ja toiminnanjohtaja. Vuonna 1978 hän lopetti valmentajana, mutta jatkoi seuran toiminnanjohtajana vuoteen 1988 asti, jolloin hän erosi terveyssyiden vuoksi. Hänen suurin saavutuksensa oli Minnesotan nostaminen NHL:n huippujoukkueiden joukkoon. 

## Palkintoja ja saavutuksia
*WCHA:n ykköstähdistössä(1963)
*WCHA:n arvokkain pelaaja (1963)
*NCAA:n West First All-American Team -tähdistössä (1963)
*Lester Patrick Trophy (1989)
*International Ice Hockey Federation Hall of Fame 
*United States Hockey Hall of Fame

## Lähteet
* 

## Aiheesta muualla
* 
* Gopher Hockey History Player Info
Without You (Badfingerin kappale)

”**Without You**” on brittiläisen Badfinger-yhtyeen jäsenten Pete Hamin ja Tom Evansin tekemä musiikkikappale, joka julkaistiin ensimmäisen kerran yhtyeen vuoden 1970 albumilla *[[No Dice]]*. Lukuisat artistit ja yhtyeet ovat tehneet kappaleesta coverversion, kuuluisimpina Harry Nilssonin (1971) ja Mariah Careyn (1994) myyntimenestykset.


## Mariah Careyn versio
Mariah Careyn versio, joka perustuu enemmän Harry Nilssonin versioon kuin Badfingerin alkuperäiseen versioon, julkaistiin Careyn albumin *[[Music Box]]* kolmantena singlenä vuoden 1994 alkupuolella. Yhdysvalloissa se julkaistiin 24. tammikuuta 1994 vain noin viikko sen jälkeen, kun Nilsson oli kuollut 15. tammikuuta. Yhdysvalloissa sitä markkinoitiin kaksois-A-puolena kappaleen ”Never Forget You” kanssa.

”Without You” oli *[[Billboard Hot 100]]* -listalla korkeimmillaan kolmantena, ja se oli listan 40 parhaan joukossa 21 viikkoa. RIAA antoi sille kultalevyn, ja sitä myytiin maassa 600&nbsp;000 kappaletta.

Euroopassa kappale on Careyn suurin hitti. Siitä tuli hänen ensimmäinen listaykkösensä Isossa-Britanniassa, ja se pääsi listaykköseksi myös muun muassa Sveitsissä (10 viikkoa), Italiassa, Alankomaissa (12 viikkoa), Saksassa ja Itävallassa (kahdeksan viikkoa).

## Lähteet
El Calafate

**El Calafate** on kylä Argentiinan Patagoniassa. Se sijaitsee Lago Argentino -järven eteläpuolella, Santa Cruzin maakunnan lounaisosassa, noin 315&nbsp;kilometrin päässä Río Gallegosista. Kylän nimi johtuu pienestä keltakukkaisesta pensaasta tumman violetteine marjoineen, calafatesta (*Berberis buxifolia*), joka on yleinen Patagoniassa.

El Calafate on tärkeä turistikohde ollen lähtökeskittymänä Los Glaciaresin kansallispuiston eri osiin, kuten Perito Morenon jäätikölle ja Cerro Fitz Roylle ja Cerro Torrelle.

## Ilmasto
Alueen ilmasto on viileä ja kuiva. Keskimääräinen lämpötila talvella on –2&nbsp;°C ja kesällä 18&nbsp;°C. Sateet ovat alueella vähäisiä ja ajoittuvat enimmäkseen syksylle. Vuosittainen sademäärä on alueella alle 300 millimetriä.

## Lähteet

## Aiheesta muualla
Ihmismetsästys (vuoden 1941 elokuva)

**Ihmismetsästys** (*Man Hunt*) on Fritz Langin ohjaama yhdysvaltalainen jännityselokuva vuodelta 1941. Elokuvan pääosissa ovat Walter Pidgeon ja Joan Bennett. Se perustuu Geoffrey Householdin samannimiseen romaaniin. Elokuva sijoittuu aikaan hieman ennen toista maailmansotaa.

## Tuotanto
Käsikirjoittaja Dudley Nichols kirjoitti alkujaan elokuvan käsikirjoitusta ohjaaja John Fordille. Joulukuussa 1940 Ford jättäytyi projektista, ja tuottaja Kenneth Macgowan halusi Fritz Langin hänen korvaajaksi. Elokuvan lopullinen käsikirjoitus valmistui 7. marraskuuta.

Walter Pidgeon lainattiin elokuvaan MGM:ltä. Naispääosaan valittiin Joan Bennett. Rooliin harkittiin pitkään myös Anne Baxteria. Nuorelle brittinäyttelijälle Roddy McDowallille elokuva oli ensimmäinen Yhdysvalloissa, vaikkakin John Fordin *[[Vihreä oli laaksoni]]* ilmestyikin aiemmin elokuvateattereihin. *Ihmismetsästyksen* kuvaukset alkoivat keväällä 1941, ja pääosa elokuvasta tehtiin sisälavasteissa. Elokuva julkaistiin kesäkuussa 1941.

## Juoni
Kapteeni Alan Thorndike sattuu Hitlerin Obersalzbergin talon maille, kun hän on metsästämässä riistaa. Hän näkee Hitlerin ja saa tämän lataamattoman aseensa tähtäimeen. Thorndike miettii, pystyisikö tappamaan diktaattorin. Hitlerin turvaksi määrätty Gestapo-johtaja Quive-Smith havaitsee Thorndiken, joka vangitaan.

Thorndike onnistuu karkaamaan natseilta tanskalaiselle alukselle, joka matkaa kohti Lontoota. Herra Jones varastaa Thorndiken passin aluksella. Lontoossa Thorndike joutuu jahdatuksi, sillä Gestapon agentit etsivät häntä Lontoon kaduilta. Ompelija Jerry auttaa Thorndikea Lontoossa ja piilottelee tätä Gestapolta.

## Rooliluettelo

## Vastaanotto
*Ihmismetsästys* sai ilmestyessään pääasiassa positiivisia arvioita. Monet kriitikoista valitsikin sen vuoden päätteeksi vuoden 1941 kymmenen parhaimman elokuvan joukkoon. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

Vuonna 1976 BBC tuotti tarinasta samannimisen televisioelokuvan, jonka pääosaa näyttelee Peter O’Toole.

## Lähteet
* 

### Viitteet

## Aiheesta muualla
*
*
Våler (Østfold)

**Våler** on Norjan kunta Østfoldin läänissä. Kunnan rajanaapureita ovat Moss, Råde, Sarpsborg, Skiptvet, Indre Østfold ja Vestby. Vuoden 2023 alussa Vålerissa oli 6&nbsp;023 asukasta.

Kuntakeskus Kirkebygdenin lisäksi Vålerissa sijaitsevat Rødin, Våkin ja Svinndalin taajamat.

Våler tunnetaan yhdessä Hobølin, Markerin ja Rømskogin kuntien kanssa Østfoldin susikuntina, joissa nähdään susia säännöllisesti.

## Kuvia

Vaaler kirke (Oestfold) nordost.jpg|Vålerin kirkko
Befolkningsutvikling kommune 0137.svg|Kunnan väkiluku vuosina 1951–2010.


## Lähteet

## Aiheesta muualla
Ihmismetsästys

**Ihmismetsästys** voi tarkoittaa seuraavia asioita:
**[[Ihmismetsästys (vuoden 1941 elokuva)|Ihmismetsästys]]*, (*Man Hunt*), Fritz Langin ohjaama yhdysvaltalainen elokuva vuodelta 1941
**[[Ihmismetsästys (vuoden 1973 elokuva)|Ihmismetsästys]]*, (*Le silencieux*), Claude Pinoteaun ohjaama ranskalainen elokuva vuodelta 1973
**[[Ihmismetsästys (vuoden 1976 elokuva)|Ihmismetsästys]]*, (*Rogue Male*), Clive Dommerin ohjaama brittiläinen elokuva vuodelta 1976
**[[Ihmismetsästys (vuoden 1991 elokuva)|Ihmismetsästys]]*, (*Death Ring*), R. J. Kizerin ohjaama yhdysvaltalainen elokuva vuodelta 1991
**[[Ihmismetsästys (kirja)|Ihmismetsästys]]*, Brian Garfieldin romaani vuodelta 1975
Falklandinsaarten vaakuna

**Falklandinsaarten vaakuna** on Falklandinsaarten tunnus. Se hyväksyttiin alueen vaakunaksi 29. syyskuuta 1949.

Vaakunassa oleva purjelaiva on Desire, jolla löytöretkeilija John Davis löysi saaret vuonna 1592. Ruohon päällä oleva lammas kuvaa saarten lampaiden kasvatusta, ruoho taasen saarten flooraa. Vaakunan alla lukee saarten motto *Desire the Right*, Halua sitä mikä on oikein.

## Lähteet
Hvaler

**Hvaler** on Norjan kunta Oslonvuonon itäpuolen edustan saaristossa Østfoldin läänissä Fredrikstadista etelään. Kunta koostuu sadoista saarista ja luodoista. Kunnan hallinnollinen keskus on Skjærhaldenin taajama, joka sijaitsee Kirkeøyn saarella. Skjærhaldenista on noin 28 kilometriä Fredrikstadiin. Vuoden 2023 alussa kunnassa oli 4&nbsp;762 asukasta.

Huvila-asukkaiden myötä kunnan väkiluku moninkertaistuu kesäisin. Merkittävin elinkeino on kalastus, ja Utgårdskilen on Kristiansanin itäpuolisen etelärannikon suurin kalastussatama.

Hvalerista on maantieyhteys (tie 108) Fredrikstadiin lukuisten pengerrysten, siltojen ja tunnelin kautta. Tunneli Kirkeøyhyn valmistui 1989. Skjærhaldenista on lauttayhteyksiä Nordre Sandøyhyn, Søndre Sandøyyn, Herføliin ja Laueriin, sekä säännöllinen reittivene Strömstadiin, Ruotsiin.

Vuoden 1814 tapahtumien yhteydessä Ruotsin armeija miehitti Hvalerin saaret.

## Kuvia

Befolkningsutvikling kommune 0111.svg|Hvalerin asukasluku vuosina 1951–2010.
Hvaler kirke.JPG|Hvalerin kirkko
Ytre Hvaler, Tisler coast.jpg|Ytre Hvalerin kansallispuisto avattiin vuonna 2009.


## Lähteet

## Aiheesta muualla
Råde

**Råde** on Norjan kunta Østfoldin läänissä Oslonvuonon itärannikolla. Sen rajanaapureita ovat lännessä Moss, pohjoisessa Våler, idässä Sarpsborg ja etelässä Fredrikstad. Korkein kohta kunnassa on nimeltään Danserfjella, 127 metriä merenpinnasta. Råden hallinnollinen keskus on Karlshus, muita taajamia ovat Spetalen, Missingmyr, Tomb ja Ryggebyen. Vuoden 2023 alussa kunnassa oli 8&nbsp;317 asukasta.

## Kuvia

Befolkningsutvikling kommune 0135.svg|Råden väkiluku vuosina 1951–2010.
Råde kirke 03 480px.JPG|Råden kirkko


## Lähteet

## Aiheesta muualla
Hobøl

**Hobøl** on entinen Norjan kunta Østfoldin läänissä. Sen rajanaapureita olivat Spydeberg ja Våler Østfoldissa sekä Enebakk, Ski, Ås ja Vestby Akershusin läänissä. Tärkeimmät taajamat ja asutuskeskukset olivat Tomter, Knapstad, Ringvoll ja Elvestad. Kunnantalo sijaitsi Elvestadin kylässä. Kunnan läpi meni eurooppatie E18, ja Tomter ja Knapstad olivat Østfoldbanenin rautatieasemia. Tammikuussa 2013 tehdyn väestönlaskennan mukaan  kunnassa oli 4 980 asukasta.

Hobølistä tuli vuonna 2020 osa uutta Indre Østfoldin kuntaa.

## Kuvia

Hobøl kirke TRS 070804 037.jpg|Hobølin kirkko


## Lähteet

## Aiheesta muualla
Hermann Oberth

**Hermann Julius Oberth** (25. kesäkuuta 1894 Hermannstadt, Itävalta-Unkari – 28. joulukuuta 1989 Nürnberg, Länsi-Saksa) oli transylvanialaissyntyinen (Transilvanian saksi) saksalainen fyysikko. Häntä pidetään Konstantin Tsiolkovskin ja Robert Goddardin rinnalla rakettitekniikan ja astronautiikan edelläkävijänä.

Oberth opiskeli ensin lääketiedettä, mutta vaihtoi pian todelliseen kiinnostuksen kohteeseensa, eli fysiikkaan. Oberthin väitöskirja, joka käsitteli rakettivoimalla tapahtuvaa lentämistä, hylättiin Heidelbergin yliopistossa 1922, sillä sitä pidettiin liian spekulatiivisena. Väitöskirjasta tuli kuitenkin Oberthin klassikoksi muodostuneen *Die Rakete zu den Planetenräumen* -teoksen ("Raketilla planeettojen väliseen avaruuteen") pohja. Kirja esitteli monia rakettitekniikan pohjalla olevia matemaattisia teorioita. Lisäksi Oberth kirjoitti ensimmäisenä modernista avaruusasemasta, joka kiertäisi Maata 1&nbsp;000 kilometrin korkeudessa.

Oberthin kirjan suosio sai hänet suunnittelemaan kansantajuisemman teoksen kirjoittamista. Hän ei kuitenkaan ehtinyt tekemään vielä uutta kirjaa opetuskiireidensä takia. Max Valier kirjoitti Oberthin puolesta tiivistetyn version tämän kirjasta. Oberthin työn ansiosta monia rakettikerhoja perustettiin. Näistä merkittävin oli *[[Verein für Raumschiffahrt]]*, jossa olivat mukana mm. Valier, Willy Ley ja Wernher von Braun.

Vuonna 1929 Oberth julkaisi uuden kirjan nimeltä *Wege Zur Raumschiffahrt* ("Tie avaruusmatkustamiseen"). Samana vuonna ilmestyi myös Fritz Langin elokuva *[[Matka kuuhun (vuoden 1929 elokuva)|Matka kuuhun]]*, jonka tuotannossa Oberth ja Ley olivat olleet teknisinä asiantuntijoina.

Vuodesta 1938 eteenpäin Oberth oli mukana suunnittelemassa raketteja Saksalle. Hän työskenteli myös Braunin V2-ohjelmassa. Toisen maailmansodan lopulla vangittua Oberthia kuulusteltiin, mutta hänet vapautettiin. Vuonna 1955 Braun kutsui Oberthin Yhdysvaltohin, jossa hän työskenteli Yhdysvaltain armeijalle. Oberth oli Yhdysvalloissa muutaman vuoden ja jäi eläkkeelle 1959

## Lähteet

## Aiheesta muualla
Mitäs täällä roikut Henry Moon?

**Mitäs täällä roikut Henry Moon?** (*Goin' South*) on vuonna 1978 ensi-iltansa saanut yhdysvaltalainen lännenkomedia, jonka on ohjannut Jack Nicholson. Hän näytteli tässä esikoisohjauksessaan myös pääosaa. Muissa rooleissa nähdään Mary Steenburgen ja John Belushi ensimmäisissä elokuvarooleissaan sekä Christopher Lloyd, Richard Bradford, Veronica Cartwright, Danny DeVito ja Ed Begley Jr.

## Arvioita
*[[Video-opas|Video-oppaassa]]* vuodelta 1994 Ilkka Jauhiainen arvostaa elokuvan maukkaita sivurooleja ja antaa sille kolme tähteä viidestä, mikä vastaa sanallista arviota ”hyvä”. *Uuden Suomen* ja *Iltalehden* yhteisessä videoliitteessä syksyllä 1984 Aune Kämäräinen luonnehti elokuvaa epätavalliseksi lännenelokuvaksi ja hulppean romanttiseksi tarinaksi kulkurista ja tämän pihkaantumisesta kohdalle osuvaan kaunottareen.

## Lähteet
Aljaksandr Kutšynski

**Aljaksandr Anatolevitš Kutšynski** (, s. 27. lokakuuta 1979 Orša, Valko-Venäjän SNT, Neuvostoliitto) on valkovenäläinen maantiepyöräilijä. 

Kutšynski aloitti ammattilaisuransa Amore & Vita - Beretta -joukkueessa vuonna 2004. Hän ajoi Ceramica Flaminia -tallissa 2006, Liquigasissa 2007–2010, Katjušassa 2011–2014 ja viimeisellä ammattilaiskaudellaan 2015 Minsk Cycling Club -joukkuetta.

Kutšynski sijoittui irtiottokumppaninsa Edvald Boasson Hagenin jälkeen toiseksi Gent–Wevelgem-klassikossa 2009.

## Saavutuksia

;2003
:Grand Prix San Giuseppe, voitto
;2004
:Châteauroux - Classic de l'Indre, voitto
:Slovenian ympäriajo, kokonaiskilpailussa toinen, etapin 1 voitto
:Giro d'Abruzzo, kokonaiskilpailun voitto 
;2005
:Maantieajon Valko-Venäjän mestaruus
:Boucles de la Mayenne, kokonaiskilpailun voitto
;2006
:Memorial Oleg Djatšenko, voitto
:Settimana Ciclistica Lombarda, kokonaiskilpailussa toinen
:GP Lugano, kolmas
;2007
:Five rings of Moscow, kokonaiskilpailun sekä etappien 2, 3 ja 5 voitto
:MM-kilpailut, maantieajossa viidestoista
;2009
:Gent–Wevelgem, toinen
;2010
:Maantieajon Valko-Venäjän mestaruus
;2011
:Maantieajon Valko-Venäjän mestaruus
;2015
:Tour de Szeklerland, pistekilpailun ja 1. etapin voitto

## Lähteet
*Profiili www.cyclingarchives.com-sivustolla 
*Saavutukset www.cyclingbase.com-sivustalla  
*Saavutukset www.procyclingstats.com-sivustolla
10mR

**10mR** eli **kymppi** on klassinen kilpapurjeveneluokka, jossa veneet rakennetaan alun perin 1907 sovitun, sittemmin kolme kertaa muutetun kansainvälisen R-mittasäännön mukaan. Metriluku ei kuvasta veneen pituutta tai muutakaan yksittäistä mittaa, vaan kaavan arvoa:
:R ={(L + 2d + \sqrt{S} - F) \over 2{,}37}=10 \text{ m}
missä L on veneen vesilinjan pituutta kuvaava luku, F vapaalaidan tehollinen korkeus, d rungon muototekijä ja S purjepinta-ala.

Suomessa on tällä hetkellä yksi 10mR vene, Kitty, jonka kotisatama on Tammisaari. Kitty voitti kultaa Tukholman olympialaisissa 1912. Vene ostettiin 1992 huonokuntoisena Suomeen, ja sen omistaja on kunnostanut veneen yli kymmenen vuoden aikana. Suomen kuuluisin 10mR vene oli aikoinaan Tarpon II, joka myytiin 1990-luvulla Norjaan. Veneen tilaaja ja pitkäaikaisin omistaja oli teollisuusmies Leonid A. Nagornoff. Nagornoff siirtyi Suomeen Venäjän vallankumouksen aikana. Nagornoff oli NJK:n ja HSS:n jäsen ja purjehti NJK:n lipun alla yhteensä yli 170&nbsp;000 mailia veneellään Pohjanmerellä. Kesällä 1930 hän purjehti Hollantiin asti, mistä hänelle myönnettiin NJK:n Suuri Purjehdusmerkki (Det Större Seglartecknet). Myös Tarpoon rakennettiin Tukholman olympialaisiin, muttei päässyt osallistumaan. Kolmaskin Tukholman olympialaisten 10mR-vene Marga oli pitkään Suomessa, mutta myytiin Ruotsiin 1976.

## Lähteet

*Nyländska Jaktklubben 1861-1961, Tor Smedslund 1961
August Moberg

**August Moberg** () oli suomalainen jääkärimajuri. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan koulutusaliupseerina.  

## Perhe ja koulutus
Mobergin äiti oli Johanna Moberg. Hänet vihittiin avioliittoon vuonna 1931 Signe Vantusen kanssa. Moberg kävi kansakoulun ja suoritti yksityisesti viidennen luokan Maarianhaminan ruotsalaisessa yhteislyseossa vuonna 1921. Moberg suoritti jääkärialipäällystölle järjestetyn aktiiviupseerikurssin Kadettikoulussa vuonna 1921 ja upseerien pioneerikurssin Haminassa vuonna 1921 sekä sotilaspedagogisen kurssin vuonna 1925. Taktiikan soveltamiskurssin Suojeluskuntain päällystökoulussa hän suoritti vuonna 1928 ja suojeluskuntajärjestön komentajakurssin vuonna 1935. 

## Jääkärikausi

Moberg työskenteli makkaratyöntekijänä Vaasassa ennen liittymistään vapaaehtoisena Saksassa sotilaskoulutusta antavan jääkäripataljoona 27:n täydennysjoukkoon 29. maaliskuuta 1916, josta hänet siirrettiin 20. elokuuta 1916 pataljoonan pioneerikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. 

## Suomen sisällissota
Moberg astui Suomen armeijan palvelukseen aliupseeriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan koulutusaliupseeriksi 2. Jääkärirykmentin 12. jääkäripataljoonan 3. komppaniaan, josta hänet komennettiin 23. maaliskuuta 1918 koulutusaliupseeriksi Päämajan sotavänrikkikouluun. Sotavänrikkikoulusta hän palasi takaisin yksikköönsä 25. huhtikuuta 1918 ja osallistui sen jälkeen Inon saartoon. 

## Sisällissodan jälkeinen aika
Moberg palveli sisällissodan jälkeen joukkueenjohtajana 2. Jääkärirykmentin 9. komppaniassa, josta hänet siirrettiin 17. heinäkuuta 1918 alkaen Pioneerikoulutuspataljoonaan, josta hänet siirrettiin 1. maaliskuuta 1919 Porin rykmenttiin ja edelleen 15. kesäkuuta 1921 Uudenmaan rykmenttiin. Uudenmaan rykmentissä hän toimi aluksi  joukkueenjohtajana eri komppanioissa, kunnes sai nimityksen päälliköksi 15. marraskuuta 1924 alkaen Uudenmaan rykmentin 7. komppaniaan, josta hänet siirrettiin 19. syyskuuta 1925 alkaen niin ikään päälliköksi 3. konekiväärikomppaniaan. Armeijasta Moberg siirrettiin 7. syyskuuta 1927 suojeluskuntajärjestöön ja määrättiin Uudenmaan eteläisen suojeluskuntapiirin IV alueen ja 1. heinäkuuta 1928 alkaen IX alueen päälliköksi. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .

### Viitteet
FC Augsburg

**FC Augsburg** on saksalainen jalkapalloseura, joka sijaitsee Augsburgissa. Kaudella 2021–2022 joukkue pelaa maan korkeimmalla sarjatasolla, Bundesliigassa.

## Historia
Seura perustettiin 8. elokuuta 1907 nimellä *Fußball-Klub Alemannia Augsburg*. Vuonna 1921 nimeksi vaihdettiin BC Augsburg. Kun *BC* oli konkurssin partaalla, yhdistyi se yhdessä TSV Schwaben Augsburgin kanssa vuonna 1969 ja muodosti *FC Augsburgin*. *Schwaben* ei loppujen lopuksi ollutkaan tyytyväinen asemaansa, vaan perusti oman joukkueensa, joka on edelleenkin pystyssä. Tämän takia FC Augsburgin juurien ajatellaan olevan *BC Augsburgissa* eikä suinkaan *TSV Schwabenissa*.

Seura pääsi 1960-luvulla pariksi kaudeksi 2. Bundesliigaan mutta ei pysynyt siellä pitkiä aikoja. Vasta 1970- ja 1980-luvulla joukkue onnistui olemaan pidempiä aikoja liigassa.

Seura on kärsinyt talousvaikeuksista 2000-luvulla. Saksan jalkapalloliitto ei myöntänyt sille liigalisenssiä vuosina 2000 ja 2001, minkä takia se putosi Oberliga Bayerniin. Seura pääsi kaudeksi 2006–2007 2. Bundesliigaan yli 23 vuoden tauon jälkeen ja sijoittui ensimmäisenä kautenaan seitsemänneksi. Kaudella 2010–2011 se sijoittui Jos Luhukayn alaisuudessa 2. Bundesliigassa toiseksi ja nousi 1. Bundesliigaan.

## Entisiä valmentajia

* 2003–2004  Armin Veh
* 2004–2007  Rainer Hörgl
* 2007–2008  Ralf Loose
* 2008–2009  Holger Fach
* 2009–2012  Jos Luhukay
* 2012–2016  Markus Weinzierl
* 2016       Dirk Schuster
* 2016–2019  Manuel Baum
* 2019–2020  Martin Schmidt
* 2020–2021  Heiko Herrlich 
* 2021–2022  Markus Weinzierl
* 2022–2023  Enrico Maaßen 
* 2023–2025  Jess Thorup
* 2025       Sandro Wagner
* 2025–      Manuel Baum

## Lähteet

## Aiheesta muualla
* Virallinen kotisivu
Janne Mursu

**Juho (Janne) Mursu** () oli suomalainen jääkärivääpeli ja Viron armeijan vänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan ryhmänjohtajana ja Viron vapaussotaan vänrikkinä Pohjan Poikani rykmentissä.   

## Perhe ja koulutus
Mursun vanhemmat olivat maanviljelijä Antti Mursu ja Ida Höyhtyä. Hänet vihittiin avioliittoon vuonna 1927 Anna Matilda Dahlin kanssa. Hän kävi  kansakoulun.

## Jääkärikausi

Mursu työskenteli maanviljelijänä Iissä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 8. helmikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Mursu astui Suomen armeijan palvelukseen jefreitteriksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan ryhmänjohtajaksi 4. Jääkärirykmentin 8. jääkäripataljoonan 3. komppaniaan. Hän osallistui sisällissodan taisteluihin Raudussa.

## Sisällissodan jälkeinen aika
Mursu palveli sisällissodan jälkeen komppanianvääpelinä 1. Krenatöörirykmentin 3. Oulun pataljoonan 4. komppaniassa ja myöhemmin Tampereen vartiopataljoonan l. komppaniassa. Hänet siirrettiin 8. lokakuuta 1918 Lapin ryhmän II pataljoonaan. Armeijasta Mursu erosi 24. syyskuuta 1919 ja liittyi Viron vapaussotaan joukkueenjohtajaksi Pohjan Poikain rykmentin II pataljoonan 6. komppaniaan. Hän osallistui Viron vapaussodan taisteluihin Valkissa, Marienburgissa ja Petserin rintamalla. Viron vapaussodasta palattuaan hän astui takaisin armeijan palvelukseen 10. huhtikuuta 1922 ja hänet sijoitettiin Salmin rajavartioston 5. komppaniaan, jossa hän toimi koulutusaliupseerina. Armeijasta hän erosi lopullisesti 3. maaliskuuta 1923 ja työskenteli sen jälkeen maanviljelijänä Kuivaniemellä. Hänet haudattiin Yli-Iin Tannilan metsähautausmaalle.

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Lohikosken kirkko

**Lohikosken kirkko** on Sulkavalla Lohilahden kylässä sijaitseva Savonlinnan seurakunnan kirkkorakennus. Kirkko on rakennettu vuonna 1934 ja se on aiemmin kuulunut itsenäiselle Sulkavan seurakunnalle. Kirkko sijaitsee Saimaan vesistön Lohilahden pohjukassa mäellä kylän hautausmaan ympärillä.

## Historia
Lohilahtelaiset kävivät kirkossa Sulkavalla pitäjän perustamisesta 1630-luvulta lähtien. He olivat pitäneet kiinni seurakuntayhteydestään myös pitäjän ollessa Turun rauhan jälkeen Ruotsin ja Venäjän valtakunnanrajan halkaisema siten, että Lohilahti kuului Venäjään. Päätös kirkon rakentamisesta tehtiin Sulkavan seurakunnan kirkkovaltuustossa vuonna 1930, mutta rakennustyöt käynnistyivät vasta neljän vuoden kuluttua. Kirkon ja kirkkotarhan suunnitteli arkkitehti Ilmari Virkkala. Kirkon sisällä hänen arkkitehdin tekemiään veistoksia ja maalamansa alttaritaulu. Kirkko rakennettiin Hackman & Co:n lahjoittamalle tontille. Kirkko vihittiin käyttöön 16. lokakuuta 1934.

## Arkkitehtuuri
Kirkko on päätytorninen tiilikirkko. Kirkossa on päälaivan lisäksi lehteri. Kirkon suunnittelijana toimi arkkitehti Ilmari Wirkkala, jonka käsialaa ovat myös alttaritaulu *Tulkaa minun Isäni siunatut* sekä lehterin kaiteen kristillisiä symboleita kuvaavat maalaukset. Saarnatuolissa on kuvanveistäjä Tapio Wirkkalan veistos *Jeesus siunaa lapsia*. Kirkossa on kuorissa vuonna 1981 hankitut Hans Heinrichin urkurakentamon valmistamat kahdeksanäänikertaiset urut.  

## Käyttö
Lohikosken kirkossa pidetään messu noin kerran kuukaudessa. Kirkko palvelee myös lähistön Savonlinnan ja Puumalan puoleisten kylien (Kiviapaja, Lieviskä) asukkaita.

## Lähteet
Moottoripyöräilyn Ranskan Grand Prix 2009

**Ranskan Grand Prix** on kauden 2009 neljäs kilpailu. Se ajettiin Bugatti Circuitilla Le Mansin lähellä 15.-17. toukokuuta.

125-kuutioisten kilpailussa tehtiin uusi kaatoennätys, 32. Edellinen ennätys oli peräisin Portugalin GP:stä vuodelta 2002 jolloin nähtiin 28 kaatoa piikkiluokassa.

## Tulokset
### MotoGP

### 250cc

### 125cc
Ilkka Saarela

**Ilkka Saarela** (s. 16. maaliskuuta 1983 Laitila) on suomalainen entinen jääkiekkoilija joka pelasi viimeisen kautensa 2008–09 Mestiksen TuTossa.

Saarela on Lukon kasvatti ja onkin pelannut suurimman osan junioriurastaan Lukon juniorijoukkueissa. Hän on pelannut myös kaksi SM-liigaottelua kaudella 2003–2004. Kaudeksi 2004–2005 Saarela siirtyi Kouvolaan ja KooKoohon jossa pelasi kolme vuotta ennen kuin siirtyi Kiruna IF:n kautta TuToon.

Ilkan isoveli on jääkiekkoilija Pasi Saarela. Veljekset pelasivat samassa ketjussa Lukossa kaudella 2003–2004, sentterinä ketjussa pelasi Quinn Hancock. Veljensä kautta Saarela onkin saanut lempinimen "Laitilan nuorempi kaurajätti". Veljensä innoittamana Saarela on myös valinnut pelinumerokseen 52.

Saarela on valmentanut TuTon A-junioreita ja valmentaa nykyisin Kaarinan HC Indiancin  edustusjokkuetta, joka pelaa Suomi-sarjaa. Hän on lopettanut aktiivisen peliuransa.

## Lähteet
*
*
Clarence Brown (ohjaaja)

**Clarence Brown** (10. toukokuuta 1890 – 17. elokuuta 1987) oli merkittävä yhdysvaltalainen elokuvaohjaaja. Hänet nimitettiin Oscar-palkintoehdokkaaksi neljä kertaa parhaasta ohjauksesta (vuonna 1930 kahdesta elokuvasta yhdessä) ja kerran parhaasta elokuvasta, mutta hän ei koskaan saanut palkintoa.

Brown ohjasi lukuisia tähtinäyttelijöitä, muun muassa Greta Garboa ja Joan Crawfordia kumpaakin viisi kertaa. Garbo piti Brownia suorastaan lempiohjaajanaan.

Brown sai elokuvastaan *[[Anna Karenina (vuoden 1935 elokuva)|Anna Karenina]]* parhaan ulkomaisen elokuvan palkinnon Venetsian elokuvajuhlilla vuonna 1935.

## Filmografia
### Elokuvat

### Lyhytelokuvat

## Muut työt
### Muut työt

### Cameoroolit

### Muut esiintymiset

## Palkinnot ja ehdokkuudet

## Lähteet
*
*Clarence Brown TCM Databasessa
*

## Kirjallisuutta
*Young, Gwenda: *Clarence Brown : Hollywood’s Forgotten Master.* The University Press of Kentucky, 2018. .
Porin Tarmo

**Porin Tarmo** on 20. lokakuuta 1908 perustettu porilainen urheiluseura. Sen lajivalikoimaan kuuluvat keilailu, pyöräily, triathlon, voimistelu ja yleisurheilu. Aiemmin seurassa on harrastettu myös muun muassa hiihtoa, nyrkkeilyä, taitoluistelua, tanssia ja suunnistusta.

Seuran menestyneimmät urheilijat ovat pyörätuolikelaaja Leo-Pekka Tähti, pyöräilijä Lotta Lepistö, pikajuoksija Kimmo Saaristo ja keihäänheittäjä Taina Kolkkala. Muita mainitsemisen arvoisia ovat muun muassa pikajuoksijat Harri Kivelä, Hannu Mykrä, Mikko Karppi, Teemu Kangas ja Aila Haikkonen, keskimatkojen juoksijat Eila Mikola, Petri Hänninen ja Wilson Kirwa, kestävyysjuoksija Jukka Toivola sekä 1920-luvun painin olympiaedustaja Toivo Pohjala.

Porin Tarmon nyrkkeilijöistä Suomen-mestaruuden ovat voittaneet Arvo Salo 1943–1945 (yli 81 kg), Ennu Vesalainen 1960–1961 (67 kg), Matti Luojukoski 1962 (yli 81 kg) sekä Kalevi Takala 1964 (71 kg) ja 1967 (75 kg).

Kansanedustaja Mikko Elo pitää yhä hallussaan seuraennätystä P14-sarjan 60 metrillä ajalla 7,4 ja kuulassa tuloksella 15,79 vuodelta 1957. Jalkapallomaalivahti Marko Rajalalla on nimissään P10-sarjan kolmiloikkaennätys 9,51 vuodelta 1980.

## Lähteet

## Aiheesta muualla
*Seuran kotisivut
Reginald Fessenden

**Reginald Aubrey Fessenden** (6. lokakuuta 1866 East Bolton, Quebec – 22. heinäkuuta 1932 Bermuda) oli kanadalainen keksijä.

Vuonna 1900 Fessenden pystytti Washingtonissa Potomac-joessa sijaitsevalle Cobb Islandille kaksi 50 jalan korkuista lähetysmastoa, joiden välillä hän lähetti ensimmäisenä ihmisenä puhetta radion välityksellä 23. joulukuuta samana vuonna. Lähetysmatka oli mailin mittainen, ja ensimmäinen lähetetty viesti oli ”One, two, three, four. Is it snowing where you are Mr. Thiessen? If it is, telegraph back and let me know.” ()

Tammikuussa 1906 Fessenden sai aikaan ensimmäisenä kaksisuuntaisen sähkötysyhteyden Atlantin yli Brant Rockiin Massachusettsiin ja Machrihanishiin Skotlantiin rakennettujen 400 jalan korkuisten lähetinmastojen välillä. Saman vuoden marraskuussa asemien välillä välitettiin ensimmäistä kertaa ääntä valtameren yli. Tämä tapahtui tosin vahingossa, sillä Brant Rockista tehty lähetys oli tarkoitettu vastaanotettavaksi 11 mailin päässä sijaitsevalla Plymouthin radioasemalla ja se sisälsi Fessendenin apulaisen herra Steinin sinne välittämiä generaattorin käyttöohjeita.

Jouluaattona 1906 kello 9 alkaen Fessenden lähetti ensimmäisen yleiseen vastaanottoon tarkoitetun radiolähetyksen käyttäen Brant Rockin lähetysasemaa. Lähetys vastaanotettiin useilla United Fruit Companyn laivoilla Karibianmerellä ja eri puolilla Atlanttia. Fessendenin pitämän puheen lisäksi se sisälsi muun muassa musiikkia, jota Fessenden soitti fonografilla, ja hän itse esitti viululla kappaleen *[[Oi jouluyö]]*. Fessendenin lisäksi ohjelmassa esiintyivät myös hänen vaimonsa Helen, sihteeri neiti Bent ja herra Stein.

Fessendenin muihin keksintöihin kuuluivat muun muassa radioaaltoihin perustuva etäisyysmittari, jota voidaan pitää nykyisen tutkan edeltäjänä.

Fessenden tutki myös heterodyyni-ilmiötä jossa eri taajuuksia epälineaarisesti sekoittamalla saadaan aikaan taajuuksien summa- ja erotustaajuudet. Hänen aikanaan radiotaajuiset oskillaattorit eivät olleet erityisen tarkkoja eikä heterodyyniin perustuva tekniikka saanut tuolloin suurta suosiota. Nykyään tilanne on kokonaan toinen.

## Lähteet

## Aiheesta muualla
Porin Yleisurheilu

**Porin Yleisurheilu** on 5. elokuuta 1998 perustettu porilainen yleisurheiluseura.

Seuran menestyneimpiä urheilijoita ovat seitsenottelija Tiia Hautala, keihäänheittäjä Taina Kolkkala, moukarinheittäjät Marko Wahlman ja Lasse Luotonen, kiekonheittäjä Juha Lahdenranta, pika-aitajuoksija Nooralotta Neziri ja keskimatkojen juoksija Tommi Sundell.

## Lähteet

## Aiheesta muualla
*Seuran kotisivut
Esko Ranto

**Esko Kalevi Ranto** (s. 17. heinäkuuta 1957 Kärsämäki) on suomalainen urheiluvaikuttaja, poliitikko ja yritysjohtaja. Helmikuusta 2010 alkaen hän on ollut Demokraatti-lehteä kustantavan Kustannus Oy Demarin toimitusjohtaja. Ranto aloitti 1. helmikuuta 2015 Suomen opetus- ja kulttuuriministeriön nuoriso- ja liikuntapolitiikan osaston ylijohtajana.

## Ura
Ranto valmistui ylioppilaaksi vuonna 1976 ja aloitti samana vuonna opinnot Helsingin yliopistossa. Hän opiskeli hallinto-oppia, kansantaloustiedettä, tilastotiedettä ja tiedotusoppia valmistuen maisteriksi vuonna 1981. Vuonna 1994 hän valmistui työn ohessa valtiotieteen lisensiaatiksi.

Työelämään Ranto siirtyi vuoden 1980 alussa. Hän toimi vuosina 1980–1983 Suomen Työväen Urheiluliiton (TUL) Saimaan piirin toiminnanjohtajana Lappeenrannassa. Vuonna 1983 hän siirtyi TUL:n keskustoimistoon järjestöpäälliköksi. Vuosina 1989–1993 hän oli liiton urheiluosaston päällikkö.

Vuosina 1994–1995 Ranto työskenteli Suomen Liikunnan ja Urheilun (SLU) tutkimus- ja kehityspäällikkönä. Vuodet 1995–1998 hän työskenteli Helsingin liikuntatoimenjohtajana ennen siirtymistään TUL:n pääsihteeriksi, jona hän toimi vuosina 1998–2009.

Lokakuussa 2009 Ranto valittiin Kustannus Oy Demarin toimitusjohtajaksi. Hän aloitti tehtävässä helmikuussa 2010.

## Politiikka
Puoluetaustaltaan Ranto on sosialidemokraatti. Hän kasvoi työläisperheessä, jonka isä oli työväenyhdistyksen puheenjohtaja. Opiskeluaikanaan Ranto vaikutti opiskelijapolitiikassa ja oli opiskelijoiden sosialidemokraattisen yhdistyksen puheenjohtaja vuosina 1978–1979.

Vuosina 2007–2012 Ranto toimi Uudenmaan Sosialidemokraattien puheenjohtajana. Aiemmin hän oli muun muassa SDP:n Vantaan kunnallisjärjestön puheenjohtaja ja puolueen puoluevaltuuston jäsen.

Ranto pyrki vuonna 2008 SDP:n puoluesihteeriksi, mutta tehtävään valittiin kesäkuun puoluekokouksessa Ari Korhonen, joka toimi ennen valintaansa puolueen Varsinais-Suomen piirijärjestön puheenjohtajana. Korhonen sai puoluesihteerivaalin toisella kierroksella 177 ääntä ja Ranto 172.

Vuoden 2012 presidentinvaaleissa Ranto oli Paavo Lipposen kampanjapäällikkö.

Ranto oli Vantaan kaupunginhallituksen jäsen vuosina 2013–2014.

## Urheilu
Ranto on entinen SM-tason juoksija ja oman urheilu-uransa päättymisen jälkeen hän on harrastanut yleisurheiluvalmennusta. Hän on vantaalaisen urheiluseuran Rekolan Raikkaan yleisurheilujaoston puheenjohtaja.

Ranto oli valtion liikuntaneuvoston varapuheenjohtaja kaudella 2011–2015.

## Yksityiselämä
Ranto on naimisissa ja hänellä on kaksi aikuista lasta. Hän asuu Vantaalla.

## Lähteet

## Aiheesta muualla
*Esko Rannon verkkosivut
Preeriaturpiaalit

**Preeriaturpiaalit**, aikaisemmalta nimeltään **preeriakiurut** (*Sturnella*) on turpiaalien heimoon kuuluva varpuslintusuku. Preeriaturpiaalien sukuun kuuluu BirdLifen mukaan 2 lajia.

## Ulkonäkö ja koko
Preeriaturpiaalit ovat noin 20–28 sentin pituisia, terävänokkaisia ja pulleita lintuja. Ne ovat selkäpuolelta on ruskeita ja valkoviiruisia, vatsapuoli on kirkkaankeltainen ja sillä on suuri musta V-kuvio. Preeriaturpiaaleilla on kermanvalkoinen silmäkulmanjuova ja niiden lyhyen pyrstön reunasulat ovat valkoiset.

## Levinneisyys ja elinympäristö
Preeriaturpiaalia (*Sturnella magna*) tavataan Itä-Kanadasta Brasiliaan ulottuvalla alueella, huilupreeriaturpiaalia (*Sturnella neglecta*) puolestaan Länsi-Kanadan ja Meksikon välisellä alueella. Jälkimmäistä on myös istutettu Havaijille. Preeriaturpiaalien elinympäristöä ovat avomaat, erityisesti niityt, ruohikot ja laitumet, sekä harvat, valoisat metsät. Preeriaturpiaalit elävät talvisin parvina.

## Elintavat
Preeriaturpiaalit ovat reviirilintuja, ja koiraat ilmaisevat puolustettavan alueensa laulamalla joko korkeilla paikoilla tai ilmassa. Niiden taistelut ovat enimmäkseen rituaalimaisia ja yleensä tunkeileva lintu pakenee, mutta esiintyy myös raivoisia tappeluita, jotka voivat johtaa toisen kilpailijan vakavaan vahingoittumiseen ellei kuolemaan. Preeriaturpiaalit ovat usein moniavioisia, ja koiraalla on tyypillisesti kolme pesivää naarasta reviirillänsä. Preeriaturpiaalin pesä on maakuoppa, jota peittävät sen ympärillä kasvavat ruohotuppaat. Pesämalja sidotaan yhteen ruohoista ja juurista ja se vuorataan hienoilla aineksilla kuten jouhilla. Munat ovat valkoisia tai hyvin vaaleanvihreitä, ruskea- tai purppuratäpläisiä, ja niitä on pesyeessä yleensä viisi. Naaras hautoo niitä yksin noin kahden viikon verran, ja kuoriuduttuaan poikaset pysyvät pesässä 11 vuorokautta. Joskus myös koiras ruokkii poikasia.

Preeriaturpiaalit oleilevat maassa, syöden pääasiassa selkärangattomia, mutta tarvittaessa ne syövät myös jyviä ja siemeniä.

## Lajit
* Huilupreeriaturpiaali (*Sturnella neglecta*)
* Preeriaturpiaali (*Sturnella magna*)

## Lähteet

## Aiheesta muualla
* ITIS: ''Sturnella''
Mardin

**Mardin** on Turkin Mardinin maakunnan pääkaupunki. Se sijaitsee maan kaakkoisosassa Diyarbakırin eteläpuolella lähellä Syyrian rajaa. Kaupungissa on arviolta 88&nbsp;768 asukasta (vuonna 2017).

## Lähteet

## Aiheesta muualla
Henry M. Morris

**Henry Madison Morris** (6. lokakuuta 1918 – 25. helmikuuta 2006) oli yhdysvaltalainen nuoren Maan kreationisti. Hänet muistetaan lukuisista evoluutioteoriaa ja luomisoppia kritisoivista kirjoistaan. Eräs niistä oli *The Genesis Flood* (1961), jonka hän kirjoitti yhdessä John C. Whitcombin kanssa. Morris myös perusti Institute for Creation Researchin, jonka johdossa on nykyisin hänen poikansa John D. Morris.

Dallasissa, Teksasissa syntynyt Morris oli varsinaiselta ammatiltaan insinööri. Hänestä tuli tekniikan tohtori vuonna 1950 ja työskenteli eri yliopistoilla. Morrisin tieteenala oli hydrauliikka, josta hän myös julkaisi.

## Lähteet

## Aiheesta muualla
* The Institute for Creation Research: Man of Science, Man of God: Henry M. Morris
Colby O

**Colby O** on yhdysvaltalaisen R&B-artisti Colby O'Donisin ensimmäinen studioalbumi, jonka julkaisi 16. syyskuuta 2008 Geffenin alainen laulaja Akonin perustama Kon Live -yhtiö.

Albumi debytoi Yhdysvalloissa Billboard 200 -listan sijalla 41.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# What You Got (feat. Akon), akustinen versio)

## Arvostelut
* Allmusic: 

## Lähteet
Možgan piiri

**Možgan piiri** (, ) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 1&nbsp;988 neliökilometriä ja vuoden 2010 väestönlaskennassa asukkaita oli 28&nbsp;293.

Piiri sijaitsee Udmurtian lounaisosassa. Pohjoisessa se rajoittuu Uvan ja lännessä Malaja Purgan piireihin, kaakossa Tatarstaniin, etelässä Alnašin ja Grahovon piireihin, lännessä Kiznerin ja luoteessa Vavožin piireihin. Hallinnollinen keskus on Možgan kaupunki, joka ei kuulu piirin yhteyteen, vaan muodostaa erillisen  47&nbsp;961 asukkaan kaupunkipiirikunnan. Možgan piiriin kuuluu 19 maalaiskuntaa.

Alue käsittää Možgan ylängön keskiosan. Huomattavin joki on Vala. Pinta-alasta 52 % on maatalousmaata ja 41 % metsää. Hyötykaivannaisista taloudellista merkitystä on kalkkikivellä.

Piirin kautta kulkee Kazanin ja Agryzin välinen rautatie sekä Moskovan–Vladimirin–Nižni Novgorodin–Ufan välinen M7-valtatie. Piirikeskuksesta on matkaa tasavallan pääkaupunkiin Iževskiin 93 kilometriä.

Väestöstä 64,3 % on udmurtteja, 30,3 % venäläisiä ja 3,3 % tataareja.

Seudun teollisuus on keskittynyt Možgan kaupunkiin. Piirin alueella teollisuutta on vähän. Maatalous on erikoistunut maidon ja lihan tuotantoon sekä viljan, perunan ja pellavan viljelyyn.

## Lähteet

## Aiheesta muualla
* Možgan piirin sivusto 
* Možgan piiri Udmurtian valtioneuvoston sivustolla  
* Možgan piiri Den-uutistoimiston sivustolla